LUFUNJISHO 8
Lufu lwa kwa Yesu Lwanema Byepi kwi Anweba?
Yesu wafwile kuba’mba tukekale na bumi. Yoano 3:16
Yesu byo afwile, papichile moba asatu. Banabakazhi bamo byo bayile ku kilende kyanji bataine ufwamo. Mambo Yehoba wamusangwile.
Byo papichile kimye, Yesu wamwekele ku batumwa banji.
Kine, Yehoba wamusangwile Yesu ne kwikala kilengwa kya mupashi kya bulume kibula kufwa. Baana ba bwanga ba kwa Yesu bamumwene saka aya mwiulu.
Lesa wamusangwile Yesu ne kumutongola kwikala Mfumu wa Bufumu bwa Lesa. Danyela 7:13,14
Yesu wafwile kuba’mba akuule bantu. (Mateo 20:28) Kupichila mu buno bukuzhi, Lesa wapa bantu jishuko ja kwikala myaka ne myaka.
Yehoba watongwele Yesu kwikala Mfumu wa kulama bantu pano pa ntanda. Ukalamina pamo ba 144,000, ko kuba’mba bantu ba kishinka basangulwa kufuma pano pa ntanda kuya na kwikala mwiulu. Yesu ne bano bantu 144,000 bo baji mu kafulumende waoloka wa mwiulu nangwa’mba Bufumu bwa Lesa.—Lumwekesho 14:1-3.
Bufumu bwa Lesa bukalengela ino ntanda kwikala paladisa. Nkondo, bumbanzhi, buyanji ne nzala bikapwa. Bantu bakasangalala bingi.—Salamo 145:16.
Fundai ne Bikwabo
MAMBO AWAMA AFUMA KWI LESA!
Yesu Kilishitu ye Ñanyi?
Fundai muyuke kyafwijile Yesu, bukuzhi byo bulumbulula, ne bibena kuba Yesu luno.
MAMBO AWAMA AFUMA KWI LESA!
Bufumu bwa Lesa bo bu Ka?
Ñanyi Mfumu wa Bufumu bwa Lesa, kabiji Bufumu bwa Lesa bukoba ka?
run_Latn bem_Latn bem_Latn bem_Latn kin_Latn bem_Latn bem_Latn bem_Latn bem_Latn bem_Latn xho_Latn bem_Latn lug_Latn lug_Latn bem_Latn bem_Latn bem_Latn